CELEX: 62005TN0297
Language: lv
Date: 2005-07-29 00:00:00
Title: lieta T-297/05: Prasība, kas celta 2005. gada 29. jūlijā — IPK International- World Tourism Marketing Consultants/Komisija

15.10.2005   
            
            
               LV
            
            
               Eiropas Savienības Oficiālais Vēstnesis
            
            
               C 257/13
            
         Prasība, kas celta 2005. gada 29. jūlijā — IPK International- World Tourism Marketing Consultants/Komisija
   (lieta T-297/05)
   (2005/C 257/26)
   Tiesvedības valoda — vācu
   Lietas dalībnieki
   
      Prasītājs(a)/(i): IPK International — World Tourism Marketing Consultants (Minhene, Vācija) [Pārstāvis(ji): J. Prīss [J. Prieß], M. Nīšteds [M. Niestedt] un K. Pičass [C. Pitschas]
   
      Atbildētājs(a): Eiropas Kopienu Komisija
   Prasītāja(s)/(u) prasījumi
   
               —
            
            
               atzīt par spēkā neesošu Komisijas 2005. gada 13. maija lēmumu (Az.: ENTR/01/Audit/RVDZ/ss D(2005) 11382) par 1992. gada 4. augusta lēmuma pieškirt finansiālu atbalstu prasītājam ECU 530 000 apmērā ECODATA projekta ietvaros (Az.: 003977/XXIII/A3 — S92/DG/ENV8/LD/kz) atcelšanu;
            
         
               —
            
            
               piespriest Komisijai segt visus tiesāšanās izdevumus.
            
         Pamati un galvenie argumenti
   Komisija 1992. gada 4. augustā prasītājai piešķīra finansiālu atbalstu ECU 530 000 apmērā Eiropas ekotūrisma datu bāzes izveidošanai. Atbildētāja šo lēmumu atcēla ar apstrīdēto lēmumu 2005. gada 13. maijā.
   Prasītāja uzskata, ka apstrīdētais lēmums ir prettiesisks. Prasītāja savas sūdzības atbalstam paskaidro, ka nav izpildīti lēmuma atcelšanai nepieciešamie nosacījumi, jo apstākļi, uz ko Komisija atsaucas sava lēmuma pamatojumam, ir tiesiski nepamatoti un turklāt vairs nav iespējams atcelt lēmumu par finansiālā atbalsta piešķiršanu, ņemot vērā laiku, kas pagājis. Prasītājs turklāt uzsver, ka apstrīdētais lēmums ir pretrunā ar EKL 253. pantā noteikto labas pārvaldības un pienākuma sniegt pamatojumu principu. Visbeidzot, prasītāja uzskata, ka ir pārkāpts aizliegums atkārtoti pieņemt par jau spēkā neesošiem pasludinātus lēmumus.